**Ajka Város Önkormányzata Képviselő-testületének**

**26/2020. (IX.02.) önkormányzati rendelete**

az önkormányzat 2020. évi költségvetéséről szóló 19/2020. (VII.25) önkormányzati rendelettel, a 16/2020. (VI.10.) önkormányzati rendelettel módosított, 3/2020. (II.14.) önkormányzati rendelet módosításáról.

Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

**1. §** (1)Ajka város Önkormányzatának képviselő-testülete az önkormányzat 2020. évi költségvetését módosítja és a rendelet 2. § (1-3) bekezdések helyébe a következő bekezdések lépnek:

1. a költségvetés

aa) bevételi főösszegét 9.520.029.000 forintban

ab) kiadási főösszegét 11.275.043.000 forintban

ac) a hiányt 1.755.014.000 forintban

1. finanszírozási előirányzat

ba) bevételi összegét 1.755.014.000 forintban,

bb) kiadási összegét 736.030.000 forintban,

1. a költségvetés

ca) ***bevételi főösszegét***  ***11.275.043.000* *forintban,***

cb) ***kiadási főösszegét 11.275.043.000* *forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2020. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2020. évi költségvetésének kiadási főösszegén belül:

**1. A költségvetési kiadási előirányzatok összegét**

*1.1. személyi jellegű kiadások 2.220.276.000 forintban,*

*1.2. a szociális hozzájárulási adó 425.101.000 forintban,*

*1.3. a dologi jellegű kiadások 2.811.787.000 forintban,*

*1.4. támogatásértékű működési kiadás 5.450.000 forintban,*

*1.5. működési célú pénzeszköz átadás*

*államháztartáson kívülre 1.081.687.000 forintban,*

*1.6. társadalom és szoc. pol. támogatás 16.754.000 forintban,*

*1.7. az ellátottak pénzbeni juttatásai 0 forintban,*

*1.8. előző évi elszámolások 555.000 forintban,*

*1.9 tv. előíráson alapuló bef. 21.584.000 forintban,*

**2. A felhalmozási célú kiadások összegét**

*2.1. felújítási kiadások 1.141.449.000 forintban,*

*2.2. beruházási kiadások 1.007.450.000 forintban,*

*2.3. támogatásértékű felhalmozási kiadás 1.200.000 forintban,*

*2.4. felhalmozási célú pénzeszköz átadás*

*államháztartáson kívülre 901.603.000 forintban,*

*2.5. pénzügyi befektetések 143.900.000 forintban,*

*2.6. adott kölcsönök 300.000.000 forintban,*

 **3. finanszírozási műveletek kiadási előirányzatát**

*3.1. hiteltörlesztés (likvidhitel, beruházási hitel) 647.500.000 forintban,*

*3.2. áll. belüli megelőlegezés visszafizetés 88.530.000 forintban*

a költségvetési kiadások tekintetében a 4. - 5. és 7. mellékletben részletezettek szerint, a felhalmozási kiadások tekintetében a 6., 6/A. mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg.

**2. §** Ajka város Önkormányzatának képviselő-testülete az önkormányzat 2020. évi költségvetését módosítja és a rendelet 4. § (1) bekezdése helyébe a következő bekezdés lép:

1. A képviselő-testület a 2020. évi költségvetésében 100.217.000 forint működési és 375.000.000 forint felhalmozási céltartalékot állapít meg.

A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el.

**4.§** Ezen rendelet 2020. szeptember 3-én lép hatályba.

**A j k a, 2020. szeptember 2.**

**Kihirdetés napja: 2020. szeptember 2.**

 **Schwartz Béla Dr. Jáger László**

 **polgármester** **címzetes főjegyző**

**I N D O K O L Á S**

#### **A rendelet 1.§-ához:**

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.

#### **Ezen rendeletmódosítási javaslatban feldolgoztuk:**

#### A város költségvetési rendeletének 2019. évi végrehajtását a 19/2020. (VII.15.) önkormányzati rendeletével fogadta el, melyben a 2019. évi költségvetési maradvány elszámolását mutatjuk be. A zárszámadási rendelet 4. § (2) bekezdésében meghatározottak szerint a költségvetési maradvánnyal módosítottuk a 2020. évi költségvetést.

A 2019. évi költségvetési maradvány -38.044 eFt, a képviselő-testület az önkormányzat költségvetési szerveinek a költségvetési maradványát megállapította:

* 291 eFt Ajka Városi Óvodánál,
* 10 eFt Regenbogen Német Nemzetiségi Óvoda és Művelődési Háznál,
* 1.500 eFt Városi Intézmények Működtető Szervezeténél,
* 674eFt Nagy László Városi Könyvtár és Szabadidő Központnál,
* -23 eFt Szociális Szolgáltató és Gondozási Központnál,
* 31.482 eFt Ajkai Család- és Gyermekjóléti Központnál.
* 1.199 eFt Ajkai Közös Önkormányzati Hivatalnál,
* -73.177 eFt Önkormányzatnál,

**Sajáthatáskörű előirányzatok módosítások**

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult. A jogszabályban foglaltak szerint eljárva a 3/3-10/2020. számú határozatban megjelölt előirányzatok átvezetésre kerültek. A részletes átcsoportosítások határozatai a Pénzügyi Irodán megtekinthetők.

#### A módosítás tartalmazza még a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 11.275.043 eFt-ra változik, az előző módosításhoz képest a csökkenés 630.483 eFt.

Az előterjesztés készítésének lezárása: 2020. augusztus 27-én történt.

**Normatív támogatások**

**Kulturális illetmény pótlék** szociális hozzájárulási adóval növelt bruttó összege címén Ajka város Önkormányzata részére 2020. június-július hónapban 1.881.423 forint érkezett, mely előirányzattal az érintett intézmény költségvetését megemeltük:

|  |
| --- |
| **Kulturális támogatás** |
| *Nagy László Városi Könyvtár és Szabadidő Központ* |
| **Hónapok** | **forintban** | **eFt** | **Személyi** | **Járulék** |
| Június | 930 337 | 930 | 791 | 139 |
| Július | 951 086 | 951 | 823 | 128 |
| **Összesen** | **1 881 423** | **1 881** | **1 614** | **267** |

**Szociális egészségügyi kiegészítő pótlék**

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető **bölcsődei pótlék** szociális hozzájárulási adóval növelt bruttó összege címén Ajka város Önkormányzata részére 2020. Június-Július hónapban 96.225 forint érkezett, mely előirányzattal az érintett intézmény költségvetését megemeltük:

|  |
| --- |
| **Szociális egészségügyi kiegészítő pótlék** |
| *Városi Bölcsőde* |
| **Hónapok** | **forintban** | **eFt** | **Személyi** | **Járulék** |
| Június | 48 113 | 48 | 41 | 7 |
| Július | 48 112 | 48 | 42 | 6 |
| **Összesen** | **96 225** | **96** | **83** | **13** |

Szociális ágazatban dolgozók részére a 2020. évben kifizetésre kerülő **szociális ágazati összevont pótlékhoz** nyújtandó támogatás címén Ajka város Önkormányzata részére Június-Július hónapban 10.908.639 forint érkezett, mely előirányzattal az érintett intézmények költségvetését megemeltük:



**2020. évi bérkompenzáció**

A költségvetési szerveknél foglalkoztatottak 2020. évi kompenzáció havi részletességgel kerül folyósításra, az előirányzatokat a tényleges felmerülés alapján az intézmények költségvetésébe az alábbiak szerint építettük be:

|  |  |  |  |  |  |
| --- | --- | --- | --- | --- | --- |
| **Intézmények** | **Május** | **Június** | **Finan-szírozás összesen (eFt-ban)** | **Személyi juttatások (eFt-ban)** | **Munka-adókat terhelő járulékok (eFt-ban)** |
| **Ajka Városi Óvoda** | 2 467 | 2 468 | 5 | 4 | 1 |
| **Regenbogen Német Nemzetiségi Óvoda és Művelődési Ház** | 11 280 | 11 280 | 23 | 20 | 3 |
| **Városi Intézmények Működtető Szervezete** | 209 385 | 205 742 | 415 | 353 | 62 |
| **Nagy László Városi Könyvtár és Szabadidő Központ** | 52 171 | 52 170 | 104 | 89 | 15 |
| **Szociális Szolgáltató és Gondozási Központ** | 20 798 | 20 798 | 42 | 36 | 6 |
| **Ajkai Család- és Gyermekjóléti Központ** | 45 707 | 45 707 | 91 | 77 | 14 |
| **Ajkai Közös Önkormányzati Hivatal** | 42 300 | 42 299 | 85 | 72 | 13 |
| **Összesen** | **384 108** | **380 464** | **765** | **651** | **114** |

**Pénzügyi befektetések**

* Ajka város Önkormányzata a 152/2020. (VII.14) Kt. határozat alapján koncessziós szerződést kötött a Veolia Energia Magyarország Zrt.-vel a távhőszolgáltatás gyakorlási jogának átengedéséről. A koncessziós díj 300.000 eFt-tal az eredeti költségvetésben szerepel, ugyanakkor a szerződés 305.800 eFt+ ÁFA-koncessziós szerződési díjról szól. Ennek megfelelően került az előirányzat módosításra.

**Normatív támogatások**

A központi költségvetés **kiegészítő támogatást** biztosít a települési önkormányzatok számára a minimálbér és a garantált bérminimum 2020. január 1-jétől történő emelésének, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30) Korm. rendelet módosításáról szóló 24/2020. (II.24.) Korm.rendelet szerinti, 2020. július 1-jétő hatályba lépő illetményemeléseinek ellentételezése érdekében.

A fentiek értelmében Ajka Város Önkormányzatát összesen 73.965.320 Ft illeti meg, mely összeg 2020. december 31-ig használható fel.

A központi költségvetés **bölcsődei kiegészítő támogatást** biztosít a bölcsődei pótlék 2020. január 1-jétől történő kiterjesztésének és emelésének ellentételezése érdekében a bölcsődét, mini bölcsődét fenntartó települési önkormányzatok számára. Ajka Város Önkormányzata 4.367.100 Ft támogatásban részesült.

Az intézmények a 2020. évi eredeti költségvetésbe a jelentkező béremelkedéseket betervezték, ezért a Központi támogatások korrekciója előirányzatához csoportosítottuk át.

**Támogatás értékű felhalmozási bevétel**

Ajka Városi Bölcsőde fejlesztése és bővítése elnevezésű pályázat esetében a teljes elnyert összeg **175.000 eFt**, mely előlegként is leutalásra került, így a 3/I. mellékletben szerepeltetjük a bevételt, kiadás oldalon a személyi kiadások, járulékok, dologi kiadások, valamint a beruházások, felújítások előirányzatát emeltük meg.

**K i a d á s o k**

**Intézményi átcsoportosítások**

*4. Címszám:* ***Nagy László Városi Könyvtár és Szabadidő Központ***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

* Padragi Művelődési Ház nyílászárók és ablakcsere miatt 4.292 eFt előirányzatot csoportosítottunk át a működési intézményfinanszírozásból a felhalmozási intézményfinanszírozáshoz.
* Pénztárgép vásárlása miatt szükségessé vált 126 eFt átcsoportosítása a felhalmozási intézményfinanszírozáshoz.

**Támogatásértékű működési bevételek**

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra **617 eFt**

A meghatározott céllal átvett pénzeszközökhöz kapcsolódó kiadások:

* Személyi juttatások 567 eFt
* Szociális hozzájárulási adó 50 eFt

 **összesen 617 eFt**

 *5. Címszám:* ***Szociális Szolgáltató és Gondozási Központ***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

**Támogatásértékű működési bevételek**

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra **3.628 eFt**

A meghatározott céllal átvett pénzeszközökhöz kapcsolódó kiadások:

* Személyi juttatások 3.336 eFt
* Szociális hozzájárulási adó 292 eFt

 **összesen 3.628 eFt**

* Az intézményben szükségessé vált kisértékű tárgyi eszközök, berendezési tárgyak beszerzése (szappanadagolók, homlokmérők, postaláda, okostelefon, konyhai eszközök). Ennek értelmében 1.191 e Ft-ot átcsoportosítottuk a működési intézményfinanszírozásból a felhalmozási intézményfinanszírozáshoz.

*6. Címszám:* ***Városi Bölcsőde***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

**Támogatásértékű működési bevételek**

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra **1.056 eFt**

A meghatározott céllal átvett pénzeszközökhöz kapcsolódó kiadások:

* Személyi juttatások 971 eFt
* Szociális hozzájárulási adó 85 eFt

 **összesen 1.056 eFt**

* A napi szakmai feladatok ellátásához szükségessé vált textilpelenkák, abroszok beszerzése, melyre 137 e Ft-ot csoportosítottunk át a működési intézményfinanszírozásból a felhalmozási intézményfinanszírozáshoz.
* Az intézményben a mosási, tisztítási feladatok elvégzéséhez szükséges feltételek biztosítása érdekében egy db szárítógép beszerzésére van szükség. 351 e Ft-ot csoportosítottunk át a működési intézményfinanszírozásból a felhalmozási intézményfinanszírozáshoz.

*7. Címszám:* ***Ajkai Család- és Gyermekjóléti Központ***

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

**Támogatásértékű működési bevételek**

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra 1.308 eFt

A meghatározott céllal átvett pénzeszközökhöz kapcsolódó kiadások:

* Személyi juttatások 1.203 eFt
* Szociális hozzájárulási adó 105 eFt

 **összesen 1.308 eFt**

* Az intézményben szükségessé vált egyéb kisértékű tárgyi eszközök beszerzése (kézfertőtlenítő készülékek, vezeték nélküli telefonok, mikrohullámú sütő). Így 106 e Ft-ot átcsoportosítottunk a működési intézményfinanszírozásból a felhalmozási intézményfinanszírozáshoz.

*8/1. alcímszám* ***Önkormányzat***

**Tartalék előirányzatból átcsoportosítás:**

* „Ajka 60” városrészek díjazása **72.000 eFt** előirányzatot átcsoportosítottunk a 6. melléklet beruházások, valamint a pénzeszközátadások közé a jövőben jelentkező kiadások miatt.
* Ajka Város Önkormányzata 2020-2021 évben kiépíti a Táncsics utca szennyvízelvezető rendszerét. Műszakilag indokolt, hogy az idei szennyvízcsatorna építéssel párhuzamosan kiépítsük a csapadékvíz elvezetést is, hogy elkerüljük a későbbi süllyedéseket, útfelbontásokat. A zárt rendszerű csapadékcsatorna és műtárgyainak kiépítéséhez, sávos helyreállítással bruttó **31.000 eFt** előirányzat szükséges.
* Átcsoportosítottunk **3.000 eFt** előirányzatot a 6. mellékletben szereplő Jókai elágazónál közúti híd felújítása elnevezésű költségvetési sorra a kiadásoknak megfelelően.
* Az „Okos Ház, Ifjúsági közösségi ház létrehozása” című pályázathoz szükséges az eredeti költségvetésben szereplő többletforráson felül további **1.733 eft** saját forrást szerepeltetni.
* A 2020. évben tervezett Sport utcai csapadékvíz elvezető rendszer átépítésének munkaterülete érinti a meglévő parkolókat, ezért a kivitelezés idejére szükséges a sport utcai rendezvények zavartalan rendezéséhez a parkolóhelyek növelése. A Bányász Sporttelepen megtervezésre került az edzőpálya mellett egy 110 állásos parkoló, mely aláépítményének kiépítésével tervezzük biztosítani a szükséges férőhelyeket. A murvás parkoló kiépítéséhez **30.000 eFt** előirányzat szükséges.
* Mind a műszaki indokoltság, mint pedig az elavultság miatt szükséges a Városligetben bizonyos felújítási és fejlesztési feladatok elvégzése. A tervezett feladatok első ütemeként egy előkészítő koncepció terv kidolgozására van szükség, meg kell oldani a megroskadt híd helyreállítását, a behinarasodott víz tisztítását, a meglévő nyárfás terület rendezését, a fák kivágását és egyéb kapcsolódó feladatokat. Az induló feladatok elvégzésére tervezett előirányzat **17.000 eFt**.
* Átcsoportosítottunk **25.000 eFt-**ot a 6. melléklet Pályázatok előkészítése elnevezésű költségvetési sorra a Csigaház tervezési költségeinek fedezésére.
* Törzstőke emelés címén **7.500 eFt**-ot csoportosítottunk át a Csingervölgy Nonprofit Kft. részre a bányaterületek bontási költségeinek fedezésére.
* A Bródy Imre Gimnázium energetikai megújítása című pályázathoz szükséges további **6.000 eFt** saját forrás betervezése előre nem tervezett többletköltségek fedezetére.
* Ajka Városi Bölcsőde bővítése elnevezésű pályázathoz szükséges **10.350 eFt** saját forrás szerepeltetése a költségvetésben.

Ajka Város Önkormányzatának Képviselő-testülete pályázatot nyújtott be a Generali a Biztonságért Alapítvány által meghirdetett **„Okos Zebra-Gyalogosvédelmi rendszer”** című pályázati felhívásra. A kuratóriumi döntésnek megfelelően a pályázatot az Alapítvány támogatja azzal, hogy a kivitelezési költségek 50%-át közvetlenül a kivitelezőnek fizeti ki. A beruházás teljes költsége **2.794 e Ft**. Ennek megfelelően az előirányzatokat a 3/I., valamint a 6. mellékletben szerepeltetjük.

**Finanszírozási előirányzatok**

Ajka város Önkormányzatának Képviselő-testülete a 2020. évi költségvetési rendeletében a 2020. évi költségvetési egyensúly megteremtése érdekében felhalmozási célú fejlesztési hitelfelvétellel számolt.

A költségvetési tervben a képviselő-testület megfogalmazta, hogy az önkormányzat határozott célja a működési bevételek és működési kiadások egyensúlyának a megteremtése és megtartása.

Ajka Város Önkormányzatának Képviselő-testülete az önkormányzat 2020. évi költségvetésről szóló 3/2020. (II.14.) önkormányzati rendeletében 1.800.074.000 forint fejlesztési hitelfelvétellel számol, az alábbi feladatokra:

panelházak felújítására 1.253 millió forint,

sportcsarnok rekonstrukciójára 381 millió forint,

asztalitenisz csarnokra 166 millió forint fejlesztéssel számoltunk.

Az eredetileg megtervezett kézilabda csarnokra igényelt 381 millió Ft-os önrész kikerül a hitelfelvételből, mivel a Kézilabda Szövetség jelezte, hogy a beruházás megvalósulása esetén 100%-ban finanszírozza a projektet, az Asztalitenisz csarnok megvalósítására igényelt források egyeztetés alatt állnak.

**A jelen módosításban a panelházak felújítására 826.600.000 forint felhalmozási célhitellel számolunk, melyből**

* **481.600 eFt a 2020-as felújításokra,**
* **345.000 eFt a 2021-es felújítások kapcsán a lehívás feltétele, hogy az önkormányzat igazolja, hogy az adott felújítandó társasház pályázaton nyert és a felújításhoz szükséges önereje rendelkezésre áll.**

Az 3/2020. (II.14.) önkormányzati rendelet 13. § (3) bekezdése alapján 2020. évi jóváhagyott karbantartási előirányzatok intézmények részére történő átadását az 5. és az 5/A. mellékletben részletezzük.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásáról szóló 25/2005. (VII.13.) rendelet 2. § (2) bekezdésére figyelemmel a 2., 2/A., 3., 4., 5., 5/A., 6., 6/A., 7., 12., 14., 15. mellékletek, 3. tájékoztató táblák kerültek módosításra és kiegészítésre.

**A j k a, 2020. szeptember 2.**

 **Dr. Jáger László**

 **címzetes főjegyző**